Evolve

Evolve (מעוצב: ƎVOLVE; בעברית: להתפתח) הוא אלבום האולפן השלישי של להקת הפופ הרוק האמריקאית Imagine Dragons. הוא יצא לאור ב-23 ביוני 2017 על ידי חברות התלקיטים Kidinakorner ואינטרסקופ רקורדס. ב-9 במאי 2017 נודע על יציאתו לאור ופתיחת ההזמנה המוקדמת שלו, לאחר כשנתיים מיציאת אלבומה הקודם של הלהקה, Smoke + Mirrors, וכן סיבוב ההופעות העולמי שלה, פסק הזמן שנטלה ב-2016 וההודעות המסתוריות שפרסמה ברשתות החברתיות ועוררו ציפייה לאלבום חדש. סולן הלהקה דן ריינולדס כינה את האלבום "התפתחות" עבור הלהקה, ביחס ל-Smoke + Mirrors ולאלבום הבכורה שלה Night Visions משנת 2012.

האלבום הגיע בשיאו למקום השני במצעד הבילבורד 200 בארצות הברית, וקיבל ביקורות מעורבות מצד מבקרי המוזיקה; חלקם הסכימו עם טענת הלהקה ל"התפתחות", בעוד שאחרים תיארו את האלבום כחסר-חיים וכמסחרי. מתוך האלבום פורסמו ארבעה סינגלים: "Believer", "Thunder", "Whatever It Takes" ו-"Next to Me". כמו כן, הלהקה ערכה סיבוב הופעות עולמי לקידום האלבום, שהופק על ידי לייב ניישן והשתתפו בו האמנים גרופלאב וקיי. פליי, אשר החל בספטמבר 2017. האלבום היה מועמד לפרס גראמי לאלבום הפופ הווקאלי הטוב ביותר בטקס פרסי הגראמי ה-60.

== רקע ==
בפברואר 2016, בעקבות ההצלחה לה זכו אלבומם השני, Smoke + Mirrors, וסיבוב ההופעות בן עשרת החודשים שנערך עבורו, חברי הלהקה הבטיחו כי ייקחו פסק זמן מהלהקה. בריאיון למגזין בילבורד, הסולן דן ריינולדס ציין כי הקבוצה תהיה בהפסקה זמנית עד סוף השנה, והסביר כי "לא הפסקנו [לעבוד] במשך שש שנים בערך, אז הכרחנו את עצמנו לעשות לפחות לקחת שנה של הפסקה". במהלך 2016, הלהקה סייעה ביצירת פסקול הסרטים "ללכת בדרכך", "יחידת המתאבדים" ו"הנוסעים", וכן ניגנה במספר הופעות.

ב-13 בספטמבר 2016 החלה הלהקה בהכנות לקראת אלבומה השלישי, ופרסמה תמונה של הגיטריסט ויין סרמון באולפן ההקלטות שלה, ובמהלך החודשים שלאחר מכן המשיכה לפרסם הודעות נסתרות ברשתות החברתיות. ב-24 בינואר 2017, הלהקה צייצה בטוויטר "",<ref></ref> רמז לאלבום Smoke + Mirrors, אשר למעשה מודיע על סיום השלב שלו בחייה של הלהקה.

== יצירה ==
ריינולדס ציין כי בהשוואה ל-Night Visions ול-Smoke + Mirrors, האלבום הוא "התפתחות של Imagine Dragons".<ref></ref> באתרים שונים תוארה הסוגה המוזיקלית של האלבום כפופ רוק, אלקטרונית,<ref name=":0" /> פופ<ref name=":0"></ref> ו-EDM<ref></ref> תוך שהוא מכיל גם אלמנטים של R&B והיפ הופ.<ref name="Gamboa"></ref>

== קידום ==
בחודשים שלפני ליציאת האלבום, הלהקה השתמשה בכיתוב "ƎE" במספר פוסטים ברשתות החברתיות לשם קידום האלבום. ב-8 במאי הוכרז שם האלבום, וכן נפתחה ההזמנה המוקדמת של האלבום, יחד עם יציאת הסינגל "Whatever It Takes" בערב שבאותו יום.

=== סינגלים ===
החל מ-28 בינואר 2017, הלהקה פרסמה ברשת החברתית טוויטר סדרה של ארבעה סרטונים שכוללים הצצה לסינגל הראשון של האלבום. בסרטונים, שצולמו בהילוך מהיר, הופיע סולן הלהקה דן ריינולדס, שצייר תמונות סוריאליסטיות על משטח ציור. קוד מורס שפירושו "חפצים מאותו הצבע" היה חבוי באותם סרטונים. ב-1 בפברואר 2017 יצא לאור הסינגל המוביל של האלבום, "Believer". לשם קידומו, הוא הושמע בפרסומת לקונסולת המשחקים נינטנדו סוויץ' במהלך הסופרבול LI. כמו כן, הוא הושמע בקדימון הסרט "רצח באוריינט אקספרס" משנת 2017. השיר הגיע בשיאו למקום הרביעי במצעד הפזמונים בילבורד הוט 100. הווידאו קליפ של הסינגל, בכיכובם של ריינולדס והשחקן דולף לונדגרן, פורסם ב-7 במרץ 2017.<ref></ref>

ב-27 באפריל 2017 יצא לאור הסינגל השני מתוך האלבום, "Thunder". הוא הגיע בשיאו למקום הרביעי בבילבורד הוט 100. הווידאו קליפ של הסינגל צולם בדובאי, בבימויו של ג'וזף קאהן, ופורסם ב-2 במאי 2017.<ref></ref>

ב-9 במאי 2017 יצא לאור הסינגל השלישי מתוך האלבום, "Whatever It Takes", עם ההכרזה על שם האלבום.<ref name="BBC"></ref> הוא הגיע בשיאו למקום ה-12 בבילבורד הוט 100. בתחילה הוא יצא לאור כסינגל השיווקי הראשון של האלבום.

ב-21 בפברואר 2018 יצא לאור הסינגל הרביעי מתוך האלבום, "Next to Me".

=== סינגלים שיווקיים ===
ב-15 ביוני 2017, השיר "Walking the Wire" הוצע להורדה עם כל רכישה מהחנות המקוונת של הלהקה.<ref></ref>

=== סיבוב הופעות וסרט קולנוע ===
ב-9 במאי 2017 הכריזה הלהקה בטוויטר על סיבוב הופעות עולמי לקידום האלבום Evolve,<ref></ref> אשר החל ב-26 בספטמבר 2017 בפיניקס, אריזונה. הסיור הופק על ידי חברת הבידור האמריקאית לייב ניישן, והתארחו בו האמנים גרופלאב וקיי. פליי.<ref></ref>

ב-8 במרץ 2018 דווח בבילבורד כי הלהקה הייתה לאמן הראשון בהיסטוריה אשר "השתלט על ארבעת המקומות הראשונים במצעד השירים האלטרנטיביים הדיגיטליים של בילבורד, כאשר היא דורגה במקומות 1–4 ביום 10 במרץ". ב-13 במרץ דווח בבילבורד כי האלבום היה ל"אלבום הראשון שמתוכו יצאו לפחות שלושה [שירים] במקום הראשון במצעד האיירפליי האלטרנטיבי של בילבורד בעשור האחרון". כמו כן, באותו יום יצא לאור סרט קולנועי לשיר מתוך האלבום, בשם "Next to Me".<ref></ref>

== ביקורות ==

עם יציאתו, האלבום Evolve קיבל ביקורות מעורבות עד שליליות מהמבקרים. באתר Metacritic, האלבום קיבל ציון ממוצע משוקלל של 47/100 על סמך שבע ביקורות, מה שמצביע על "ביקורות מעורבות או ממוצעות". חלק מהמבקרים נתנו לאלבום ביקורות חיוביות. גלן גמבואה מהעיתון ניוזדיי העניק לאלבום ציון , תוך שציין כי הלהקה "נראית מוכנה להתעלות מעל תוויות הז'אנר – הם רק רוצים ליצור מוזיקה טובה שמעניינת אותם". בביקורת של מגזין המוזיקה NME בה קיבל האלבום ציון של 3/5 כוכבים כתב אלכס פלאד, "המאמץ הזה לאחרונה עשוי לייצג התקדמות קטנה, אך הוא רחוק מלהיות התפתחות". גם סטיבן תומאס ארלווין מ-AllMusic נתן לאלבום ביקורת של 3/5 כוכבים, וכתב כי "מרקמיו הנועזים והצבעוניים דוחק כל רעיון של התבוננות פנימית או הרהור". רוב הארווילה מאתר The Ringer נתן לאלבום ביקורת מעורבת, כאשר סיכם: "כל זה אומר ש-Evolve הוא לא נהדר בשום צורה, אבל הוא ממולח מאוד, ואתה עלול בסופו של דבר להריע לו, ולו רק בגלל שאין אף אחד אחר להריע לו. זה כנראה האלבום הטוב ביותר של הלהקה: הוא בהחלט החלקלק ביותר, המיומן ביותר והקצר ביותר שלהם".<ref></ref>

כמו כן, האלבום זכה לביקורות שליליות. מגזין Classic Rock העניק לאלבום 1.5/5 כוכבים, והעיר כי הלהקה מכוונת ליותר רעשים של רוק, אם כי האלבום "פשוט מצטייר כאילו שאבא של מייקל בולטון רוקד ריקודי אבא עם ג'סטין טימברלייק בחתונה משפחתית".<ref name="Johnston"></ref> האנה ג'יי דייוויס מהגרדיאן העניקה לאלבום 2/5 כוכבים, וכינתה את האלבום "ארנה רוק חסרת-חיים עם נגיעה אלקטרונית". האינדיפנדנט העניק לאלבום 2/5 כוכבים, בתיאורו אותו כדבר ש"בעיקר מתדרדר בחזרה לישנות שבקלישאות הרוק העייפות (כולל מה שנשמע כמו רוטוטומים), ומשתרך בכבדות בנימה קודרת לעבר פסטיבלי הקיץ".

הדירוג שניתן לאלבום באתר Metacritic הוא מהנמוכים ביותר לשנת 2017.<ref name="MetacriticLow2017"></ref>

== הצלחה מסחרית ==
האלבום Evolve הופיע לראשונה במקום השני במצעד הבילבורד 200 בארצות הברית, עם 147,000 יחידות שקולות לאלבומים, מתוכן 109,000 של מכירות אלבומים טהורות.<ref name="Billboard debut"></ref> זהו האלבום השלישי של Imagine Dragons שהגיע לחמשת המובילים במצעד.<ref name="Billboard debut" /> נכון ל-31 באוגוסט 2021, האלבום הגיע למעמד פלטינה משולשת על ידי איגוד תעשיית ההקלטות האמריקאי.<ref></ref>

== פרסים ומועמדויות ==
{| class="wikitable sortable"
!פרס
!שנה
!קטגוריה
!תוצאה
|-
! rowspan="1" |פרס גראמי
| rowspan="1" |2018
| rowspan="1" |אלבום הפופ הווקאלי הטוב ביותר
|
|-
!פרסי המוזיקה של ARIA
|2018
|האמן הבינלאומי הטוב ביותר
|
|-
! rowspan="1" |פרסי המוזיקה של בילבורד
| rowspan="1" |2018
|אלבום הרוק המוביל
|
|-
! rowspan="1" |פרסי המוזיקה של iHeartRadio
| rowspan="1" |2018
| rowspan="1" |אלבום הרוק האלטרנטיבי של השנה
|
|}

== רשימת רצועות ==

== קרדיטים וצוות ==
נלקח מאתר AllMusic.<ref></ref>
* דן ריינולדס – סולן, קלידים, קולות רקע, גיטרה אקוסטית
* ויין סרמון – גיטרה חשמלית, קולות רקע, גיטרה אקוסטית
* בן מקי – גיטרה בס, קלידים, קולות רקע
* דניאל פלצמן – תופים, כלי הקשה, קולות רקע
* סרבן גניאה – מיקסינג
* מני מרוקין – מיקסינג
* טום קווין – מאסטרינג
* רנדי מריל – מאסטרינג

== מיקומי שיא ==

=== מצעדי סוף שנה ===

=== מצעדי סוף עשור ===

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)
|פלטינה
|15,000<small></small>
|-
!איטליה (FIMI)
|פלטינה 3×
|150,000<small></small>
|-
!ארצות הברית (RIAA)
|פלטינה 3×
|3,000,000<small></small>
|-
!בלגיה (BEA)
|פלטינה 3×
|90,000<small></small>
|-
!ברזיל (Pro-Música Brasil)
|פלטינה 2×
|80,000<small></small>
|-
!בריטניה (BPI)
|פלטינה
|300,000<small></small>
|-
!גרמניה (BVMI)
|זהב
|100,000<small></small>
|-
!דנמרק (IFPI Danmark)
|פלטינה 2×
|40,000<small></small>
|-
!הולנד (NVPI)
|פלטינה
|40,000<small></small>
|-
!מקסיקו (AMPROFON)
|פלטינה 2×
|120,000<small></small>
|-
!נורווגיה (IFPI Norway)
|פלטינה 2×
|40,000*
|-
!ניו זילנד (RMNZ)
|פלטינה 2×
|30,000<small></small>
|-
!סינגפור (RIAS)
|פלטינה
|10,000*
|-
!ספרד (PROMUSICAE)
|זהב
|20,000<small></small>
|-
!פולין (ZPAV)
|פלטינה 2×
|40,000<small></small>
|-
!פורטוגל (AFP)
|זהב
|7,500^
|-
!צרפת (SNEP)
|פלטינה 3×
|300,000<small></small>
|-
!קנדה (Music Canada)
|פלטינה 2×
|160,000<small></small>
|-
!שוודיה (GLF)
|פלטינה
|30,000<small></small>
|-
| colspan="3" |<small>* מכירות בלבד</small><small>^ משלוחים בלבד מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומים באנגלית
קטגוריה:אלבומים שהופקו על ידי ג'ואל ליטל
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אינטרסקופ רקורדס